Ο **Ντένις Κιπρούτο Κιμέτο** (*Dennis Kipruto Kimetto*, γενν. 22 Ιανουαρίου 1984) είναι Κενυάτης δρομέας μεγάλων αποστάσεων. Ήταν ο κάτοχος του παγκόσμιου ρεκόρ στον μαραθώνιο δρόμο (2 ώρες 2 λεπτά και 57 δευτερόλεπτα) μέχρι το 2018 και στον δρόμο 25 χιλιομέτρων σε δημόσια οδό.

Σταδιοδρομία
------------

Ο Κιπρούτο Κιμέτο γεννήθηκε στο Ελντορέτ και εντάχθηκε σε μία προπονητική ομάδα, στην οποία συμμετείχε και ο Τζέφρεϊ Μουτάι. Η πρώτη μεγάλη νίκη του Κιμέτο σημειώθηκε σε ηλικία 27 ετών, στον ημιμαραθώνιο που έγινε στα πλαίσια του Μαραθωνίου του Ναϊρόμπι το 2011. Τρέχοντας με το όνομα «Ντένις Κοέτς» (*Dennis Koech*), ήρθε πρώτος με χρόνο 1.01.30. Καθιερώθηκε γρήγορα ανάμεσα στους μεγάλους δρομείς αντοχής από τις πρώτες ήδη συμμετοχές του σε διοργανώσεις έξω από την Κένυα. Στον Ημιμαραθώνιο του Ρας Αλ Χαϊμά νίκησε δρομείς όπως τον Γουίλσον Κιπσάνγκ Κιπρότιτς και κατέκτησε την πρώτη θέση με χρόνο 1.00.40. Η ηλικία του αναφερόταν λανθασμένα ως δέκα χρόνια μικρότερη και η επόμενη επίδοσή του, 59.14, με την οποία νίκησε στον Ημιμαραθώνιο του Βερολίνου τον Απρίλιο του 2012 θεωρήθηκε αρχικώς παγκόσμιο ρεκόρ νέων. Η αιτία όχι μόνο αυτού του λάθους, αλλά και του λανθασμένου επωνύμου *Koech*, ήταν ένα ανακριβές διαβατήριο. Αυτά τα λάθη διορθώθηκαν σε επόμενους αγώνες.

Ο Κιμέτο κατέρριψε το πρώτο σημαντικό ρεκόρ στον ετήσιο αγώνα 25 χιλιομέτρων του Βερολίνου («BIG 25 Berlin»). Ο χρόνος 71.18 που σημείωσε εκεί βελτίωσε σημαντικά το μέχρι τότε παγκόσμιο ρεκόρ του Κόσγκεϊ (71.50). Μετά από αυτό, πραγματοποίησε την ταχύτερη «πρεμιέρα» σε επίσημο μαραθώνιο στην ιστορία του αγωνίσματος: Τρέχοντας και πάλι στο Βερολίνο, με τον παλιό του συμπροπονούμενο Μουτάι δίπλα του για το μεγαλύτερο μέρος του Μαραθώνιου του Βερολίνου του 2012, σημείωσε χρόνο 2:04:16, ένα δευτερόλεπτο πίσω από τον Μουτάι, με την 4η και 5η καλύτερη επίδοση που σημειώθηκαν ποτέ στη συγκεκριμένη διοργάνωση. Μερικοί ανταποκριτές παρατήρησαν πως ο Κιμέτο παρέμενε σταθερά πίσω από τον Μουτάι στο τελευταίο χιλιόμετρο του αγώνα και συμπέραναν ότι άφησε τον συμπατριώτη του να πάρει τη νίκη.

Χωρίς τον Μουτάι παρόντα, ο Κιμέτο κέρδισε τον Μαραθώνιο του Τόκιο το 2013 με νέο ρεκόρ διαδρομής, 2:06:50. Στις 13 Οκτωβρίου 2013 νίκησε στον Μαραθώνιο του Σικάγου σημειώνοντας και πάλι νέο ρεκόρ διαδρομής με 2:03:45. Στις 28 Σεπτεμβρίου 2014, ο Κιμέτο κατέρριψε το παγκόσμιο ρεκόρ του μαραθώνιου στη διοργάνωση του Βερολίνου με χρόνο 2.02.57 και έγινε ο πρώτος άνθρωπος που έτρεξε τη διαδρομή σε λιγότερο από 2 ώρες και 3 λεπτά. Οι χρόνοι στους οποίους διένυσε τα κάθε 5 χιλιόμετρα καταγράφηκαν ως εξής: 14.42, 14.42, 14.46, 14.26, 14.32, 14.30, 14.09, 14.42.

Η επόμενη χρονιά, το 2015, δεν ήταν εξίσου εντυπωσιακή για τον αθλητή, καθώς έτρεξε μόνο στον Μαραθώνιο του Λονδίνου, τερματίζοντας τρίτος, ενώ δεν μπόρεσε να τρέξει στο Παγκόσμιο Πρωτάθλημα Μαραθώνιου της IAAF στο Πεκίνο τον Αύγουστοu. Στον Μαραθώνιο της Φουκουόκα τον Δεκέμβριο εγκατέλειψε στο πέμπτο μόλις χιλιόμετρο εξαιτίας τραυματισμού. Και όταν τερμάτισε ένατος στον Μαραθώνιο του Λονδίνου του 2016, ο Κιμέτο δεν θεώρησε καλό να συμμετάσχει στους Ολυμπιακούς Αγώνες εκείνου του έτους, επιλέγοντας αντί για αυτούς να τρέξει στον Μαραθώνιο του Σικάγου.

Ο Κιμέτο έχει ύψος 1,71 μέτρο και ζυγίζει μόλις 55 κιλά.

### Συγκομιδή μεταλλίων

| Αντιπροσωπεύοντας την  Κένυα  |
| --- |
| **Έτος** | **Διοργάνωση** | **Χώρα** | **Θέση** | **Χρόνος** |
| 2011 | Ημιμαραθώνιος του Ναϊρόμπι | Κένυα | 1ος | 1.01.30 |
| Ημιμαραθώνιος RAK | Ηνωμένα Αραβικά Εμιράτα | 1ος | 1.00.40 |
| 2012 | Ημιμαραθώνιος του Βερολίνου | Γερμανία | 1ος | 59.14 |
| BIG 25 Berlin (25 km) | Γερμανία | 1ος | 1.11.18 |
| Μαραθώνιος του Βερολίνου | Γερμανία | 2ος | 2.04.16 |
| 2013 | Μαραθώνιος του Τόκιο | Ιαπωνία | 1ος | 2.06.50 |
| Μαραθώνιος του Σικάγου | ΗΠΑ | 1ος | 2.03.45 |
| 2014 | Μαραθώνιος του Βερολίνου | Γερμανία | 1ος | **2.02.57** (Π.Ρ.) |
| 2015 | Μαραθώνιος του Λονδίνου | Αγγλία | 3ος | 2.05.50 |

* Π.Ρ. = Παγκόσμιο ρεκόρ

Παραπομπές
----------

1. ↑  *World Athletics Database*. Ανακτήθηκε στις 4  Ιουλίου 2019.
2. ↑  (Αγγλικά) *All-Athletics.com*. 542803. Ανακτήθηκε στις 6  Απριλίου 2022.
3. 1 2  Hutchings, Tim (2012-02-17). Keitany wins but records blown off course in windy RAK Half Marathon. IAAF. Ανακτήθηκε στις 2013-02-02.
4. ↑  October 2011: AIMS results Αρχειοθετήθηκε 2011-12-15 στο Wayback Machine.. AIMS. Ανακτήθηκε στις 2013-02-02.
5. ↑  Martin, David (2012-04-01). Koech and Ongori prevail in heated battles in Berlin Half. IAAF. Ανακτήθηκε στις 2013-02-02.
6. ↑  New name and new distance as Kenya’s Newcomer Dennis Kimetto goes for 25 k in Berlin Αρχειοθετήθηκε 2013-02-17 at Archive.is. Berlin Run (2012-05-03). Ανακτήθηκε στις 2013-02-02.
7. ↑  Kavarna 2012: Facts and Figures. IAAF. Ανακτήθηκε στις 2013-02-02.
8. ↑  Kimetto breaks 25km World record in Berlin. IAAF (2012-05-06). Ανακτήθηκε στις 2013-02-02.
9. ↑  Butcher, Pat (2012-09-30): «Close victory for Mutai but more straightforward for Kebede in Berlin» - REPORT. IAAF. Ανακτήθηκε στις 2013-01-31.
10. ↑  Tucker, Ross (2012-10-02): «Geoffrey Mutai misses world record in an intriguing Berlin Marathon». *The Guardian*. Ανακτήθηκε στις 2013-01-31.
11. ↑  Nakamura, Ken (2013-02-24). «Kimetto clocks course record 2:06:50 at Tokyo Marathon». IAAF. Ανακτήθηκε στις 2013-03-02.
12. ↑  Douglas, Scott (2014-09-28): «Dennis Kimetto's Marathon World Record By The Numbers». Ανακτήθηκε στις 2014-09-28.
13. ↑
14. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντένις Κιπρούτο Κιμέτο** |

* Η σελίδα του αθλητή στην IAAF

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 139151246589344132203
* GND: 1147521840

 |

 |